b'\n_START_ARTICLE_\nTokyo\n_START_SECTION_\nEtimolohiya\n_START_PARAGRAPH_\nOrihinal na kilala bilang Edo ang Tokyo, na nangangahulugang wawa.  Binago ang pangalang ito bilang Tokyo (T\xc5\x8dky\xc5\x8d: t\xc5\x8d (silangan) + ky\xc5\x8d (kabisera)) nang ito ay maging kabisera ng imperyo noong 1868, na inayon sa kaugaling Silangang Asyanong pagdadagdag ng salitang kabisera (\'\xe4\xba\xac\') sa mga kabiserang lungsod. Noong unang bahagi ng Panahong Meiji, ang lungsod ay tinawag ding "T\xc5\x8dkei", isang alternatibong pagbigkas sa katulad na kanji na kumakatawan sa "Tokyo". May iilang mga nalalabing mga dokument sa wikang Ingles ang may baybay na "Tokei". Subalit ang pagbigkas na ito ay hindi na ginagamit ngayon.'